
Ehitusloa andmine

Võttes aluseks „Kohaliku omavalitsuse korralduse seaduse” § 30 lõike 1 punkti 2, „Ehitusseaduse” § 23, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja menetluse käik
03.12.2007. a laekus läbivaatamiseks Haigla 6 hoone esimese korruse ruumide nr. 34, 38 (vastavalt hoone inventariseerimisplaanile) ning osa üldkasutusruumide, pindalaga 14,6 m2, rentnikult ehitusloa taotlus, ruumide rekonstrueerimisprojekt (töö nr. 17-2007) stomatoloogiakabinetiks ja riigilõivu maksekorraldus summas 2366, 00 EEK. Haigla 6 hoone on arhitektuurimälestis. Muinsuskaitseameti tööde alustamise luba ei ole.
Projekt on kooskõlastatud:

1. Ida-Eesti Päästekeskuse Insenertehnilise bürooga märkusteta, nr. 7-8,3/296, 03.08.2007. a; 

2. Narva Linnavalitsuse Linnavara- ja Majandusametiga kirjas nr. 1.6/3113-2, 17.09.2007. a; 
3. Tervisekaitseinspektsiooni Virumaa Tervisekaitsetalitus kirjaga nr .7/11-1/92, 30.08.2007. a teatas, et projekt on läbivaadatud;

4. Muinsuskaitseameti Ida-Virumaa vaneminspektor kooskõlastas 26.09.2007. a nr. 7826 märkusteta;

5. Arhitektuuri- ja Linnaplaneerimise Ameti peaarhitekt kooskõlastas 23.11.2007. a 
2. Õiguslikud järeldused

2.1. Vastavalt ehitusseaduse: 

§ 23 lõike 2 punktile 2 ehitusloa saamiseks tuleb esitada ehitusloa taotlus, ehitusprojekt, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud nimetatud seaduse §-is 47 nimetatud projekteerimises pädeva või kontrollitud seaduse §-is 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud, tasuda riigilõiv;

2.2. vastavalt Muinsuskaitseseaduse:
§ 35 lõikele 31 pärast paragrahvi 35 lõikes 3 nimetatud tööde projekti kooskõlastamist väljastab Muinsuskaitseamet tööde alustamise loa.
3. Otsus 

3.1. Anda välja ehitusloa taotlejale ehitusluba:

         Haigla 6 renditud ruumide (rendileping nr. 1/486) rekonstrueerimiseks  

         stomatoloogiakabinetiks.
3.2. Kohustada Haigla 6 ruumide rentniku (rendileping nr. 1/486) enne ehitustööde alustamist taotleda Muinsuskaitseametis tööde alustamise luba.
4. Korraldus jõustub ehitusloa taotlejale korraldusest teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

